  Виталий Пронин Гажано лыдӟисьёс, «Гурт адями-2018» конкурслэсь дэмлан люкетсэ йылпумъяськом. Табере ялӥськомы вожвылъяськонлэсь 2-тӥ люкетсэ — куара сётон. Жаль, туэ, кылем аръёсын ӵошатыса, конкурсэ дэмлам муртъёс туж ӧжыт — 8 мурт гинэ. Одӥг гинэ ӵектон вуиз «Устоез кивалтӥсь» номинацие — сьӧлтаос черкогуртысьтызы ужбергатӥсь Владимир Гребин сярысь гожтӥзы. Мукет ӵектонъёс ӧй вал бере, та номинациын куара сётон уз ортчы. Вожвылъяськон ортчоз кык номинацияя. Дурбасьтыны быгатӥськоды таӵе муртъёс понна: «Выжыоссэ утись» номинацияя — Любовь Долгова — Грак ёросысь Вылӥ Эгра школаысь дышетӥсь; Владимир Ботников — Пичи Пурга ёросысь Баграш-Бигра гуртысь ботё выжыез утись но азинтӥсь; Надежда Бочкарёва — Кияса ёросысь Вуж Салья школаысь дышетӥсь.[poll id="20"]«Ӟеч сюлэм» номинацияя — Ангелина Урасинова — Балезино ёросысь Юнды гуртысь бесерман калык культураез утись; Николай Соколов — Пичи Пурга ёросысь Баграш-Бигра гуртысь музей лэсьтӥсь; Валентина Осипова — Кияса ёросысь Вуж Салья школаысь дышетӥсь (вожвылъяськонэ ӵектэмын вал кылем арын); Надежда Печникова — Кияса ёросысь Уддяди гуртысь хореограф.[poll id="21"]Конкурсэ пыриськись адями понна дурбасьтыны луэ пӧртэм амалъёсъя: кельшымон мурт понна дурбасьтӥсьёслэн кинюртэмъёсынызы списокез udmdunne@yandex.ru электрон почтае яке (3412) 73-33-42 факс пыр келяны быгатӥськоды, озьы ик гожтэтэн ыстыны «Удмурт дунне» газетлэн редакцияз: 426008, Ижкар, К. Маркс урам, 274-тӥ юрт. Та сяна, матысь дыре куара сётон усьтэмын луоз «Удмурт дуннелэн» сайтаз, «ВКонтакте», Facebook, «Одноклассники» вотэс бамъёсаз. Списокъёсысь но вотэс бамъёсысь куараос огазеямын луозы. Дурбасьтон кыстӥськоз 1-тӥ февралёзь. Бӧрысь газетын яломы вожвылъяськонлэсь йылпумъянъёссэ. Конкурслэн ортчемез сярысь юалляськыны луоз (3412) 73-33-42, 8-951-195-37-65 телефон номеръёсъя  